Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 04.09.2025. |  | Nr. AMD-25-504-rs |

|  |
| --- |
| Par satiksmi Jūrmalas gatvē |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, 02.07.2025. noslēgto būvdarbu līgumu Nr. AMD-25/3678-lī par darbu veikšanu objektam “Reģionālas un pilsētas nozīmes velo infrastruktūras izveide maršrutā Rīga-Babīte-Piņķi” un sabiedrības ar ierobežotu atbildību “Vianova” 29.08.2025. iesniegumu par satiksmes organizācijas izmaiņām Jūrmalas gatvē, posmā no Dzirciema ielas līdz Slokas ielai:

1. Noteikt, ka no 04.09.2025. līdz 31.12.2025. tiks ierobežota transportlīdzekļu satiksme Jūrmalas gatvē, posmā no Dzirciema ielas līdz Slokas ielai, saskaņā ar satiksmes organizācijas shēmām (pielikumā).

2. Par darbu veikšanu atbild sabiedrības ar ierobežotu atbildību “Vianova” projektu vadītājs Āris Zeps (tālrunis 26681251, e-pasts: aris.zeps@vianova.lv).

3. Sabiedrībai ar ierobežotu atbildību “Vianova” no 04.09.2025. līdz 31.12.2025. Jūrmalas gatvē nodrošināt:

3.1. ceļa zīmju izvietošanu saskaņā ar satiksmes organizācijas shēmām (pielikumā);

3.2. nodrošināt iedzīvotāju un uzņēmumu (kuri atrodas minētajā ielas posmā) transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. darbu izpildi saskaņā ar 02.07.2025. noslēgto būvdarbu līgumu Nr. AMD-25/3678-lī;

3.5. sabiedriskā transporta satiksmi.

4. Noteikt, ka transportlīdzekļu satiksmi Jūrmalas gatvē var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Jūrmalas gatvē publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i.  | N.Mežzīle |

|  |
| --- |
| Švarcbergs 67012709 |